פרס אוליבייה

פרס לורנס אוליבייה, המכונה בקיצור: פרס אוליבייה (באנגלית: Laurence Olivier Award או Olivier Award), הוא פרס המחולק מדי שנה על ידי אגודת התיאטרון בלונדון כדי להכיר במצוינות בתחום התיאטרון המקצועי. הפרס, על שמו של השחקן הבריטי הנודע לורנס אוליבייה, מוענק להצגות של הווסט אנד וכן הפקות אחרות אשר עולות על בימות התיאטרון של לונדון. פרסי אוליבייה מוכרים בכל העולם כאות הכבוד הגבוה ביותר של התיאטרון הבריטי ונחשב למקבילת תעשיית התיאטרון של פרס האקדמיה הבריטית לאמנויות הקולנוע והטלוויזיה; במונחים של תיאטרון, הם המקבילה הבריטית של פרס טוני האמריקאי (המוענק להצגות ברודוויי) ולפרס מולייר הצרפתי.

הפרסים חולקו לראשונה בדצמבר 1976. בשנת 1984 השחקן לורנס אוליבייה נתן את הסכמתו לכך שהפרס ייקרא על שמו. בשנת 1981 הטקס שודר לראשונה ב-BBC.

קטגוריות

דרמה 
 המחזה החדש הטוב ביותר
 הדרמה המחודשת הטובה ביותר
 הקומדיה החדשה הטובה ביותר
 השחקן הטוב ביותר
 השחקנית הטובה ביותר
 ההופעה הטובה ביותר בתפקיד משנה
 שחקן המשנה הטוב ביותר
 שחקנית המשנה הטובה ביותר

מחזמר 
 המחזמר הטוב ביותר
 המחזמר המחודש הטוב ביותר
 השחקן הטוב ביותר
 השחקנית הטובה ביותר
 שחקן המשנה הטוב ביותר
 שחקנית המשנה הטובה ביותר
 הישג מוזיקלי

תפקידי הפקה 
 הבמאי הטוב ביותר
 הכוריאוגרף הטוב ביותר
 עיצוב התפאורה הטוב ביותר
 הסאונד הטוב ביותר
 עיצוב התאורה הטוב ביותר
 עיצוב התלבושות הטוב ביותר

מחול / אופרה 
 הפקת המחול הטובה ביותר
 הפקת האופרה הטובה ביותר
 הישג יוצא דופן במחול
 הישג יוצא דופן באופרה

אחר 
 פרס מיוחד
 פרס חביב הקהל

קישורים חיצוניים

 

אוליבייה
אוליבייה
אוליבייה
אישים זוכי פרס אוליבייה